روسیا دؤولت باشقانی ولادیمیر پوتین و آذربایجان جمهورباشقانی ایلهام علییئو، ۲-جی قاراباغ ساواشیندان سونرا آذربایجان، روسیا و ارمنیستان آراسیندا اوچلو آنلاشمالارین ایجراسینی مذاکیره ائتدیلر.
آذربایجان جمهورباشقانلیغینین آچیقلاماسیندا، پوتینین علییئوه تلفنلا زنگ ائتدیگی بیلدیریلدی.
آچیقلامادا، تلفن دانیشماسیندا روسیا، آذربایجان و ارمنیستان لیدئرلرینین ۱۰ نوامبر ۲۰۲۰.جی ایل، ۱۱ ژانویه ۲۰۲۱.جی ایل، ۲۶ نوامبر ۲۰۲۱.جی ایل و ۳۱ اکتبر ۲۰۲۲.جی ایل تاریخلرین‌ده الده ائتدیکلری اوچلو آنلاشمالارین ایجراسی ایله باغلی بعضی عملی مسئله‌لرین موذاکیره ائدیلدیگی بیلدیریلدی.
گونئی قافقازدا اقتصادی و لجستیک ایلیشکیلرین یئنیدن قورولما پلانلارینی دا دانیشان پوتین و علییئوین، گله‌جکده ائده‌جکلری گؤروشمه‌لری ده موذاکیره ائتدیکلری بیلدیریلدی.
